b'\n_START_ARTICLE_\nPaskalista\n_START_PARAGRAPH_\nPaskalista on Radio Helsinki -kanavan ohjelma, jonka teemana on huono musiikki. Ohjelman juontajana on Paska-yhtyeen johtohahmo Ari Peltonen. Paskalistaa esitet\xc3\xa4\xc3\xa4n joka perjantai kello nelj\xc3\xa4 iltap\xc3\xa4iv\xc3\xa4ll\xc3\xa4. Kuuntelijoilla on my\xc3\xb6s mahdollisuus soittaa ohjelmaan ja esitt\xc3\xa4\xc3\xa4 toiveita._NEWLINE_Peltosen perustama minivaltio Valtio aikoi pyrki\xc3\xa4 vuoden 2007 Euroviisuihin. Viisuihin asti Paskalistassa soitettiin kappaleita, jotka olivat ehdolla Valtion edustuskappaleeksi. Voittajaksi selviytyi Dream Teamerin kappale Hei Eurooppa._NEWLINE_Peltosen apurina toimi vuoteen 2007 asti Radio Helsingin silloinen ohjelmap\xc3\xa4\xc3\xa4llikk\xc3\xb6 Axa Sorjanen, joka esiintyi nimell\xc3\xa4 DJ Kusip\xc3\xa4\xc3\xa4. Sorjasen l\xc3\xa4hd\xc3\xb6n j\xc3\xa4lkeen Peltosella apurina on toiminut Mikko Knutas, joka pit\xc3\xa4\xc3\xa4 Y\xc3\xb6st\xc3\xa4. Mikko tunnetaan my\xc3\xb6s nimell\xc3\xa4 DJ P\xc3\xb6sil\xc3\xb6._NEWLINE_Paskalista rankkasi ohjelman historian toivotuimmat biisit joulukuussa 2007, voittajaksi selviytyi Janos Valmusen laulu "Bussipys\xc3\xa4kill\xc3\xa4"._NEWLINE_Usein ohjelmassa on erilaisia spesiaalil\xc3\xa4hetyksi\xc3\xa4, joissa musiikkiikappalevalinnoissa on jokin teema. Teemoina ovat olleet esimerkiksi Pohjanmaa, Pori, Tampere, homot, miehet, naiset ja euroviisut.'